Johannes Thingnes Bø

Johannes Thingnes Bø (født 1993) er en norsk fotballspiller   og tidligere skiskytter som representerte Markane Idrettslag.

Bø er en av tidenes mestvinnende skiskyttere, og har vunnet fem gull, to sølv og én bronse i olympiske leker. Han har vunnet totalt 23 VM-gull, hvorav tolv i individuelle øvelser. Han har vunnet verdenscupen sammenlagt fem ganger, i sesongene 2018/19, 2019/20, 2020/21, 2022/23 og 2023/24. 7. januar 2023 tok han sin pallplass nummer 100 i karrieren (inkludert verdenscup, VM og OL), da han vant sprinten i Pokljuka. I VM i skiskyting 2023 i Oberhof ble han den første mannlige skiskytteren med sju VM-medaljer av sju mulige og tangerte med det medaljerekorden til Marte Olsbu Røiseland. Bø vant sju medaljer også i VM i skiskyting 2024 i Nové Město na Moravě i Tsjekkia og ble med det den første skiskytteren med sju medaljer av sju mulige i to verdensmesterskap.

Han er sønn av Klemet Bø og Aslaug Hildegunn Thingnes Bø og er født og oppvokst i Stryn. Han er nest yngst av fem søsken og den fem år eldre broren Tarjei Bø er også flere ganger olympisk- og verdensmester i skiskyting. Bø er nevø av programleder, journalist og fotograf Harald Thingnes på sin mors side.

18. januar 2025 erklærte han at han vil legge opp etter sesongslutt, da han ønsket å prioritere tid med familien. I 2025 kom det frem at han skal spille for Vinger FKs fotballag i 6. divisjon. Han har tidligere spilt for Stryn Fotball.

 Karriere 
 2009 
Bø kom på sprinten i Hovedlandsrennet 2009 på Beitostølen.Skiskyting.com – Hovedlandsrennet 2009-Sprint – Øystre Slidre IL. Beitostølen – 07.03.09 , besøkt 2. mars 2012 I tillegg fikk han sølv på stafetten, sammen med Jarle Midthjell Gjørven, Runar Netland og Johan Eirik Meland. Buskerud tok gullet.Skiskyting.com – Kretsstafett, HL skiskyting – Øystre Slidre IL. Beitostølen – 08.03.09 – Stafett Gutter 15-16 år , besøkt 2. mars 2012.

I september fikk han to gull i NM i rulleskiskyting i Vik i Sogn, i klassen Menn 17 år. Først vant han sprinten, deretter jaktstarten.NM 2009 Vik - Johannes Thingnes Bø - Dobbel noregsmeistar , besøkt 2. mars 2012.

 2010 
I februar 2010 var det junior-NM på Stiklestad, der han stilte i klassen 17 år. Her fikk han femteplass på normaldistanse, sølv på sprinten (bak ) og fjerdeplass på stafetten, sammen ,  og Håvard Gutubø Bogetveit.Skiskyting.com – NM jr normal skiskyting (PDF), besøkt 2. mars 2012Skiskyting.com – NM jr sprint skiskyting (PDF), besøkt 2. mars 2012Skiskyting.com – NM jr stafett skiskyting (PDF), besøkt 2. mars 2012. I NM i mixstafett i mars kom han på 9.-plass i klassen 17-19 år, sammen med  og Ole Martin Erdal.Skiskyting.com – NM Mix stafett – Drangedal IL Gautefall Biathlon – 28.03.10, besøkt 2. mars 2012.

Han stilte også i NM for seniorer i april, der han kom på 10.-plass på 10 km sprint. På fellesstart 15 km kom han på 55.-plass – sist av de som fullførte.Skiskyting.com – NM 2010 Menn Fellesstart 15 km, besøkt 2. mars 2012. På stafetten fikk han 6.-plass, sammen , Håvard Gutubø Bogetveit og Ronny André Hafsås.Skiskyting.com – NM 2010 Stafett Menn 4x7.5 km (PDF), besøkt 2. mars 2012. I NM i rulleskiskyting 2010 i Sirdal i september fikk han to gull i klassen 18 år, først i sprint og deretter i jaktstarten.Stryn VGS - 4 gull- og ei sølvmedalje til skiskyttarane ved Stryn vgs , besøkt 2. mars 2012.Sirdølen - NM skiskyting Feed laurdag: Regn og kruttrøyk, besøkt 2. mars 2012. Han gjorde seg også bemerket i Norgescupen, med bl.a. andreplass på 7,5 km sprint i Drangedal og gull på NC-rennet i Mo i Rana.Skiskyting.com – Vital Cup og Statkraft Cup (PDF), besøkt 2. mars 2012.Skiskyting.com – Statkraftcup 3-Vitalcup 4 Dag 2 – Offisiell resultatliste – Skillevollen, Mo i Rana 14.02.2010

I april 2012 ble Bø for aller første gang tatt ut til Norges seniorlandslagstropp.

 2011 
Bø fikk oppmerksomhet i media i 2011 etter at hans fem år eldre bror, Tarjei, fikk sitt gjennombrudd i verdenscup og VM, og Johannes vant to individuelle gull i junior-NM i skiskyting samt et gull i spesiallangrenn samme året.VG (15. november 2011): Se opp for dette brødreparet!, hentet 2. mars 2012 Han ble juniornorgesmester på normaldistanse (20 km) og sprint, og fikk sølv på stafetten sammen , Ole Martin Erdal og Håvard Bogetveit.NRK.no - Stafettsølv til skiskyttar-juniorar, besøkt 2. mars 2012.

I februar 2011 deltok han i Europeisk olympisk ungdomsfestival («Ungdoms-OL») i Liberec i Tsjekkia. Her fikk han sølv på 12,5 kilometer, til tross for fall og brekt stav, og til sammen fem bom på skytingen. Tyske Matthias Dorfer vant gullet på denne distansen, 1.26,9 foran Bø.Strafferunden.no – Sølv til Johannes Thingnes Bø med fall og stavbrekk , besøkt 2. mars 2012. Dagen etter tok han gull på sprinten, til tross for 4 bom.Nettavisen – Lillebror Bø tok OL-gull, besøkt 2. mars 2012.

Han deltok også i Norgesmesterskapet i skiskyting 2011 for seniorer, der han traff på 16 av 20 skudd på normaldistanse (20 km), og endte på sjetteplass. Storebror Tarjei vant gullet.NRK.no – Overlegen NM-siger, besøkt 2. mars 2012.

Også i langrenn gjorde han seg bemerket. I junior-NM på ski 2011 i Selbu fikk Sogn og Fjordane skikrins lag 1 syvendeplass på stafetten, med Johannes Bø på laget.Junior-NM 2011 - NM JR 2011, Stafett, besøkt 2. mars 2012. Individuelt vant han gull på 15 km, foran Håvard Solås Taugbøl og ,Junior-NM 2011 - Resultatliste for M 18 år 15 km fri, besøkt 2. mars 2012. og han fikk syvendeplass på 10 km.Junior-NM 2011 - Offisiell resultatliste for M 18 år 10 km klassisk, besøkt 2. mars 2012.

 2012 – Trippel juniorverdensmester 
Han deltok i junior-EM i januar 2012. På sprinten kom han på 8.-plass etter én bom på liggende skyting og tre bom på stående. Gullet gikk til hans lagkamerat Vetle Sjåstad Christiansen.NRK.no – Thingnes Bø med 8.-plass i Jr-EM, besøkt 2. mars 2012. På jaktstarten gikk han seg opp, og tok bronse, kun 0,2 sekunder bak Vetle Sjåstad Christiansen som tok sølvet.NRK.no – EM-bronse til Johannes, besøkt 2. mars 2012.

I slutten av februar vant han tre gull i junior- og ungdoms-VM 2012 i finske Kontiolax. Først var han med på det norske stafettlaget som tok gull i juniorklassen, sammen med , Vetle Sjåstad Christiansen og . Deretter vant han sprinten i ungdomsklassen (7,5 km), til tross for to bom. Her gikk sølvet til  og bronsen til .NRK.no – Fantastisk løp gav VM-gull til Thingnes Bø, besøkt 2. mars 2012. Med 50 sekunders forsprang tok han gull også på jaktstarten, der tyske Matthias Dorfer gikk seg opp til sølv.NRK.no – Nytt VM-gull til veslebror Bø, besøkt 2. mars 2012.

Junior-NM i langrenn 2012 ble arrangert 16. – 18. mars i Holmenkollen. Bø fikk her to gull; først på 10 km fri teknikk i klassen 19/20 år, deretter i 4 x 5 km stafett, for Sogn og Fjordanes førstelag. Stafettgullet vant han sammen , Gjøran Tefre og Håvard Bogetveit. Han deltok også i 20 km klassisk, men endte der på 13.-plass.

 2013/14 – Første verdenscupseier og Vinter-OL 
Den 14. desember 2013 tok han sin første seier i Verdenscupen i skiskyting. Etter feilfri skyting vant han et verdenscuprenn i Annecy-Le Grand Bornand, over et halvt minutt foran Ondřej Moravec.VG.no - Lillebror Bø tok sin første verdenscupseier, besøkt 14. desember 2013.. Han fulgte opp med en overlegen seier på den påfølgende jaktstarten med 19 treff. I prøve-VM i Kontiolax i mars 2014 vant han alle tre rennene (to sprinter og en jaktstart).

Den 4. januar 2014 fikk Bø prisen som «årets gjennombrudd» på idrettsgallaen etter sitt gjennombrudd i verdenscupen i skiskyting.

Bø deltok også i Vinter-OL i Sotsji, der hans beste plassering ble en 8.-plass på fellesstarten og en fjerdeplass på stafetten.

Han avsluttet sesongen med en tredjeplass i verdenscupen sammenlagt.

 2014/15 – Verdensmester 
Bø tok to verdenscupseire på sprint før han reiste til VM i skiskyting i Kontiolax. Der tok han gull på sprinten foran canadiske Nathan Smith og broren Tarjei. Han fikk også med seg en sølvmedalje på stafetten og en bronse på mix-stafett.

 2015/16 – Dobbelt verdensmester 
Bø slet i starten av sesongen, men tok sin første verdenscupseier for sesongen i Ruhpolding i januar 2016. Et par uker senere i Antholz tok han for første gang en pallplass i et verdenscuprenn uten å vinne, en tredjeplass. I februar vant han sin 10. verdenscupseier på sprinten i Presque Isle, og fulgte opp med en andreplass på jaktstarten.

I VM i Oslo tok han en bronsemedalje på mix-stafetten, etterfulgt av tre fjerdeplasser på sprint, jaktstart og 20 km. På stafetten vant han gull sammen med broren Tarjei, Ole Einar Bjørndalen og Emil Hegle Svendsen. Dagen etter tok han sitt andre individuelle VM-gull på fellesstarten.

 2017/2018  – Olympisk mester 
Den 15. februar 2018 ble han olympisk mester på 20 km foran Jakov Fak og Dominik Landertinger.

 2018/2019 – VM og verdenscupen sammenlagt 
I VM i skiskyting 2019 i Östersund vant han fem medaljer – fire gull og en sølv. Han vant gull på sprint og var med på de norske lagene som vant blandet stafett, parstafett og stafett for menn. Sølvmedaljen tok han på jaktstarten. Bø vant verdenscupen i skiskyting 2018/19 sammenlagt etter å ha vunnet 16 renn – ny rekord for antall rennseire i skiskyting i løpet av samme sesong.Bø avsluttet sesongen med perfekt løp: – Det går ikke an å få en flottere avslutning. Aftenposten. Besøkt 23. januar 2020

 2019/2020 
Under VM i skiskyting 2020 i Antholz vant Bø seks medaljer, hvorav tre gull og tre sølv. Han gikk ankeretappen på det norske laget som tok gull på blandet stafett, der Marte Olsbu Røiseland, Tiril Eckhoff og Tarjei Bø var de andre på det norske laget. Han var også med på å ta gull på parstafett sammen med Marte Olsbu Røiseland, og han vant individuelt gull på fellesstarten. Sølvmedaljene tok han på normaldistansen, jaktstarten og på stafetten sammen med Vetle Sjåstad Christiansen, Johannes Dale og storebror Tarjei Bø. Han vant ni verdenscuprenn denne sesongen og verdenscupen sammenlagt for andre år på rad.

 2020/2021 
Under VM i skiskyting 2021 i Pokljuka gikk Bø andre etappe på det norske laget som tok gull på blandet stafett. Sturla Holm Lægreid, Tiril Eckhoff og Marte Olsbu Røiseland gikk de øvrige etappene. To dager senere gikk han tredje etappe på laget som tok gull i herrenes stafett, sammen med Holm Lægreid, Tarjei Bø og Vetle Sjåstad Christiansen. Individuelt ble det en bronsemedalje på jaktstarten som beste resultat. Han vant fire verdenscuprenn denne sesongen og verdenscupen sammenlagt for tredje gang på rad etter en tvekamp med Sturla Holm Lægreid som ikke ble avgjort før på siste skyting på den avsluttende fellesstarten i Östersund.

 2021/22 – fire OL-gull
I vinter-OL 2022 i Beijing gikk han ankeretappen på Norges lag som tok gull i blandet stafett. De øvrige på laget var Marte Olsbu Røiseland, Tiril Eckhoff og Tarjei Bø. Det ble bronse på normaldistansen og deretter gull på sprinten. Bø gikk tredjeetappen på Norges lag som tok gull på 4 × 7,5 km stafett. Bø startet sin etappe på 6.-plass, 1.47 bak det ledende russiske laget. Bø gikk Norge opp til 3.-plass, 43 sekunder bak det russiske laget. Sturla Holm Lægreid, Tarjei Bø og Vetle Sjåstad Christiansen gikk de øvrige etappene.

Han vant også  fellesstarten og endte med fire gull og én bronse i OL i Beijing. Det er bedre enn Ole Einar Bjørndalens fire gull fra 2002 og når det gjelder vinter-OL bare overgått av Eric Heidens fem gull i 1980. Dette var femte gang en norsk utøver klarte å ta fem medaljer i ett og samme OL: Den første var skytteren Otto Olsen som tok tre gull og to sølv i sommer-OL 1920 i Antwerpen, den andre var skøyteløperen Roald Larsen som i vinter-OL 1924 tok to sølv og tre bronse (sølv på 1500 m og sammenlagt, bronse på 500 m, 5000 m og 10000 m) og den tredje var Marit Bjørgen med tre gull, én sølv og én bronse i vinter-OL 2010 i Vancouver samt to gull, én sølv og to bronse i vinter-OL 2018 i Pyeongchang, og den fjerde var Marte Olsbu Røiseland, som også vant fem medaljer i vinter-OL 2022 med tre gull og to bronsemedaljer.

 Meritter 
 Olympiske leker 

LekerNormaldistanseSprintJaktstartFellesstartStafettMiks-stafett  2014 Sotsji 11.-plass 55.-plass 32.-plass 8.-plass Bronse   2018 Pyeongchang Gull 31.-plass 21.-plass 16.-plass Sølv Sølv  2022 Beijing Bronse  Gull 5.-plassGull  Gull  Gull

 Verdensmesterskap 
MesterskapNormaldistanseSprintJaktstartFellesstartStafettMiks-stafettParstafett  2015 Kontiolax 7.-plass Gull 31.-plass    6.-plass Sølv   Bronse 3.   2016 Oslo4.-plass4.-plass4.-plassGullGull 3. Bronse 3.   2017 Hochfilzen 8.-plass Sølv Sølv  Sølv  8.-plass 8.-plass   2019 Östersund 9.-plass Gull Sølv  13.-plass Gull 4 Gull 3 Gull  2020 Antholz Sølv     5.-plass Sølv    Gull  Sølv  Gull 4 Gull   2021 Pokljuka 5.-plass    5.-plass Bronse 8.-plass Gull 3 Gull 2 Sølv 2023 Oberhof Gull Gull Gull Bronse  Sølv 4 Gull 4 Gull 2024 Nové Město Gull Sølv   Gull  Gull Sølv   Sølv Bronse   2025 Lenzerheide 20.-plass Gull   Gull  Bronse  Gull 4.-plass Sølv  

 Juniorverdensmesterskap 
MesterskapNormaldistanseSprintJaktstartStafett 2012 Kontiolax   4.-plass Gull Gull Gull 2013 Obertilliach   9.-plass Sølv Gull Gull

 Verdenscupoversikt 

 Titler 
100pxSesongDisiplin 2018/19 Sammenlagt 2019/20 Sammenlagt 2020/21 Sammenlagt 2022/23 Sammenlagt 2023/24 Sammenlagt

 Pallplasseringer 
Oppdatert per 17. mars 2024
 76 seire i verdenscuprenn – (35 sprint, 22 jaktstart, 14 fellesstart og 3 normaldistanse og 2 kortnormal)
 85 seire totalt – (37 sprint, 24 jaktstart, 16 fellesstart, 6 normaldistanse og 2 kortnormal –  inkludert en seier i Vinter-OL 2018, to seire i Vinter-OL 2022, tre seire i VM 2023 og tre seire i VM 2024 som ikke talte med i verdenscupsammendraget. VM var tellende i verdenscupen frem til og med VM i 2021.)
 116 pallplasseringer i verdenscuprenn – 128 pallplasseringer totalt (inkludert alle VM- og OL-renn)

 Pallplasseringer i verdenscupen, VM og OL Nr. Sesong Dato Sted Konkurranse Øvelse Plass 1  2013/14  14. desember 2013   Le Grand-Bornand Verdenscup Sprint  1. 2  15. desember 2013   Le Grand-Bornand  Verdenscup Jaktstart 1. 3  13. mars 2014  Kontiolax  Verdenscup Sprint  1. 4  15. mars 2014  Kontiolax  Verdenscup Sprint  1. 5  16. mars 2014  Kontiolax  Verdenscup Jaktstart 1. 6  2014/15  12. desember 2014  Hochfilzen  Verdenscup  Sprint  1. 7  17. januar 2015  Ruhpolding  Verdenscup Sprint  1. 8  7. mars 2015  Kontiolax  VM Sprint  1. 9 2015/16  8. januar 2016  Ruhpolding  Verdenscup  Sprint  1. 10 23. januar 2016  Antholz-Anterselva  Verdenscup  Jaktstart 3. 11 11. februar 2016  Presque Isle  Verdenscup Sprint  1. 12 12. februar 2016  Presque Isle  Verdenscup Jaktstart 2. 13 13. mars 2016  Oslo  VM Fellesstart  1. 14 19. mars 2016  Khanty-Mansijsk  Verdenscup Jaktstart 2. 15 2016/17  1. desember 2016  Östersund  Verdenscup Normaldistanse  2. 16 9. desember 2016   Pokljuka  Verdenscup Sprint  2. 17 22. januar 2017  Antholz-Anterselva  Verdenscup  Fellesstart  1. 18 11. februar 2017  Hochfilzen  VM  Sprint  2. 19 12. februar 2017  Hochfilzen  VM Jaktstart  2. 20 19. februar 2017  Hochfilzen  VM  Fellesstart  2. 21 17. mars 2017  Oslo  Verdenscup Sprint  1. 22 18. mars 2017  Oslo  Verdenscup Jaktstart 3. 23 2017/18  30. november 2017  Östersund  Verdenscup Normaldistanse  1. 24 8. desemmber 2017  Hochfilzen  Verdenscup Sprint  1. 25 9. desember 2017  Hochfilzen  Verdenscup Jaktstart 1. 26 15. desember 2017  Le Grand-Bornand  Verdenscup  Sprint  1. 27 16. desember 2017  Le Grand-Bornand  Verdenscup Jaktstart 1. 28 17. desember 2017  Le Grand-Bornand  Verdenscup Fellesstart  2. 29 5. januar 2018  Oberhof  Verdenscup Sprint  3. 30 6. januar 2018  Oberhof   Verdenscup Jaktstart 2. 31 10. januar 2018  Ruhpolding   Verdenscup Normaldistanse  3. 32 14. januar 2018  Ruhpolding  Verdenscup Fellesstart  1. 33 19. januar 2018  Antholz-Anterselva  Verdenscup Sprint  1. 34 20. januar 2018  Antholz-Anterselva  Verdenscup Jaktstart 1. 35 15. februar 2018  Pyeongchang  OL* Normaldistanse 1. 36 15. mars 2018  Oslo  Verdenscup Sprint  2. 37 17. mars 2018  Oslo  Verdenscup  Jaktstart 3. 38 23. mars 2018  Tjumen  Verdenscup  Jaktstart 2. 39 24. mars 2018  Tjumen  Verdenscup Fellesstart  3. 40 2018/19  7. desember 2018   Pokljuka  Verdenscup Sprint  1. 41 9. desember 2018  Pokljuka   Verdenscup  Jaktstart 1. 42 14. desember 2018  Hochfilzen  Verdenscup  Sprint  1. 43 20. desember 2018  Nové Město  Verdenscup Sprint  1. 44 22. desember 2018  Nové Město   Verdenscup Jaktstart 1. 45 23. desember 2018  Nové Město   Verdenscup Fellesstart  1. 46 11. januar 2019  Oberhof  Verdenscup Sprint  2. 47 12. januar 2019  Oberhof   Verdenscup Jaktstart 1. 48 17. januar 2019   Ruhpolding   Verdenscup  Sprint  1. 49 20. januar 2019  Ruhpolding  Verdenscup  Fellesstart  1. 50 25. januar 2019   Antholz-Anterselva  Verdenscup Sprint  1. 51 26. januar 2019   Antholz-Anterselva  Verdenscup Jaktstart 1. 52 27. januar 2019   Antholz-Anterselva  Verdenscup Fellesstart  2. 53 7. februar 2019  Canmore  Verdenscup Kortnormal 1. 54 9. mars 2019  Östersund  VM  Sprint  1. 55 10. mars 2019  Östersund  VM   Jaktstart 2. 56 22. mars 2019   Oslo  Verdenscup Sprint  1. 57 23. mars 2019   Oslo Verdenscup Jaktstart 1. 58 24. mars 2019   Oslo  Verdenscup Fellesstart  1. 59 2019/20  1. desember 2019   Östersund  Verdenscup Sprint  1. 60 13. desember 2019   Hochfilzen  Verdenscup Sprint  1. 61 14. desember 2019   Hochfilzen Verdenscup Jaktstart 1. 62 21. desember 2019   Le Grand Bornand  Verdenscup Jaktstart 1. 63 22. desember 2019   Le Grand Bornand Verdenscup Fellesstart  1. 64 23. januar 2020   Pokljuka  Verdenscup Normaldistanse 1. 65 26. januar 2020   Pokljuka   Verdenscup  Fellesstart  3. 66 16. februar 2020   Antholz-Anterselva  VM Jaktstart 2. 67 19. februar 2020   Antholz-Anterselva  VM Normaldistanse  2. 68 23. februar 2020   Antholz-Anterselva  VM Fellesstart  1. 69 6. mars 2020   Nové Město  Verdenscup  Sprint  1. 70 8. mars 2020  Nové Město  Verdenscup  Fellesstart  1. 71 12. mars 2020   Kontiolax  Verdenscup Sprint  1. 72 2020/21  28. november 2020  Kontiolax  Verdenscup Normaldistanse  2. 73 29. november 2020   Kontiolax  Verdenscup Sprint  1. 74 3. desember 2020   Kontiolax  Verdenscup Sprint  3. 75 5. desember 2020   Kontiolax  Verdenscup Jaktstart 3. 76 17. desember 2020   Hochfilzen  Verdenscup Sprint  3. 77 19. desember 2020   Hochfilzen  Verdenscup  Jaktstart 3. 78 8. januar 2021   Oberhof  Verdenscup  Sprint  1. 79 13. januar 2021  Oberhof Verdenscup Sprint 1. 80 24. januar 2021  Antholz-Anterselva Verdenscup Fellesstart 1. 81 14. februar 2021  Pokljuka VM Jaktstart 3. 82 7. mars 2021  Nové Město Verdenscup Jaktstart 2. 83 13. mars 2021  Nové Město Verdenscup Jaktstart 2. 84 20. mars 2021  Östersund Verdenscup Jaktstart 2. 85 21. mars 2021  Östersund Verdenscup Fellesstart 3. 86 2021/22  28. november 2021  Östersund Verdenscup Sprint 3. 87 17. desember 2021  Le Grand-Bornand Verdenscup Sprint 1. 88 22. januar 2022  Antholz-Anterselva Verdenscup Fellesstart 2. 89 8. februar 2022  Beijing OL* Normaldistanse 3. 90 12. februar 2022  Beijing OL* Sprint 1. 91 18. februar 2022  Beijing OL* Fellesstart 1. 92 2022/23 3. desember 2022   Kontiolax  Verdenscup Sprint  1. 93 4. desember 2022   Kontiolax  Verdenscup Jaktstart 1. 94 9. desember 2022   Hochfilzen  Verdenscup Sprint  1. 95 11. desember 2022   Hochfilzen  Verdenscup Jaktstart  1. 96 15. desember 2022   Le Grand-Bornand Verdenscup Sprint  1.9717. desember 2022 Le Grand-BornandVerdenscupJaktstart3.9818. desember 2022 Le Grand-BornandVerdenscupFellesstart3.996. januar 2023 PokljukaVerdenscupSprint1.1007. januar 2023 PokljukaVerdenscupJaktstart1.10111. januar 2023 RuhpoldingVerdenscupNormaldistanse1.10215. januar 2023 RuhpoldingVerdenscupFellesstart1.10320. januar 2023 Antholz-AnterselvaVerdenscupSprint1.10421. januar 2023 Antholz-AnterselvaVerdenscupJaktstart1.10511. februar 2023  Oberhof  VM Sprint  1.10612. februar 2023  Oberhof  VM Jaktstart 1.10714. februar 2023  Oberhof  VM Normaldistanse 1.108 19. februar 2023  Oberhof  VM Fellesstart 3.109 2. mars 2023  Nové Město Verdenscup Sprint  1.1104. mars 2023  Nové Město Verdenscup Jaktstart 1.11116. mars 2023 OsloVerdenscupSprint 1.11218. mars 2023 OsloVerdenscupJaktstart1.11319. mars 2023 OsloVerdenscupFellesstart1.114 2023/2426. november 2023 ÖstersundVerdenscupNormaldistanse3.1159. desember 2023 HochfilzenVerdenscupJaktstart1.11615. desember 2023 LenzerheideVerdenscupSprint2.11716. desember 2023 LenzerheideVerdenscupJaktstart1.11817. desember 2023 LenzerheideVerdenscupFellesstart1.11914. januar 2024 RuhpoldingVerdenscupJaktstart3.12018. januar 2024 Antholz-AnterselvaVerdenscupKortnormal1.12110. februar 2024 Nové MěstoVMSprint2.12211. februar 2024 Nové MěstoVMJaktstart1.12314. februar 2024 Nové MěstoVMNormaldistanse1.12418. februar 2024 Nové MěstoVMFellesstart1.12510. mars 2024 Soldier HollowVerdenscupJaktstart1.12615. mars 2024 CanmoreVerdenscupSprint1.12716. mars 2024 CanmoreVerdenscupJaktstart1.12817. mars 2024 CanmoreVerdenscupFellesstart1.

 Oppmerksomhet 
Thingnes Bøs historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

 Utmerkelser 
 2012 – Karolineprisen – tildeles talenter på nasjonalt plan, innen kultur og idrett
 2018 og 2023 - Kongepokalen
 2021 – Holmenkollmedaljen
 2026 – «Hedersprisen» på Idrettsgallaen 2026

 Privatliv 
Han er siden 7. juli 2018 gift med Hedda Kløvstad Dæhli. De fikk en sønn i januar 2020 og en datter i 2023

 Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over mestvinnende verdenscupvinnere i skisport
 Gullklubben – Norske Olympiavinneres Klubb

 Referanser 

 Eksterne lenker 





Kategori:Personer fra Stryn kommune
Kategori:Norske langrennsløpere
Kategori:Norske skiskyttere
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Olympiske mestere i skiskyting
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere i skiskyting
Kategori:Verdensmestere i skiskyting
Kategori:Norgesmestere i skiskyting
Kategori:Juniorverdensmestere i skiskyting
Kategori:Medaljevinnere under Vinter-OL 2018
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2014
Kategori:Deltakere for Norge under Vinter-OL 2018
Kategori:Deltakere for Norge under Vinter-OL 2022
Kategori:Skiskyttere under Vinter-OL 2014
Kategori:Skiskyttere under Vinter-OL 2018
Kategori:Skiskyttere under Vinter-OL 2022
Kategori:Deltakere for Norge under VM i skiskyting 2015
Kategori:Deltakere for Norge under VM i skiskyting 2016
Kategori:Deltakere for Norge under VM i skiskyting 2017
Kategori:Deltakere for Norge under VM i skiskyting 2019
Kategori:Deltakere for Norge under VM i skiskyting 2020
Kategori:Deltakere for Norge under VM i skiskyting 2021
Kategori:Deltakere for Norge under VM i skiskyting 2023
Kategori:Deltakere for Norge under VM i skiskyting 2024
Kategori:Kongepokalvinnere i skiskyting
Kategori:Vinnere av Holmenkollmedaljen
Kategori:Best av de beste-deltakere
Kategori:Vinnere av Karolineprisen
Kategori:Deltakere for Norge under VM i skiskyting 2025
Kategori:Norske fotballspillere